רקנאטי יישאר בבנהש אם יגיע ספונסר
רקנאטי יישאר בבנה"ש אם יגיע ספונסר
עודכן 00:03 04/07/2011
הבעלים מעוניין ביותר מאשר תקציב מינימום. אקוניס: בני השרון זה מותג
הבעלים של בני השרון, לני רקנאטי, השוהה בחופשה פרטית, מעוניין להישאר כבעלים של בני השרון-הרצליה, זאת לאחר שהצהיר כי הקבוצה מתנתקת מרעננה כיוון שהעירייה הפרה את ההסכם לפיו תמשיך לתמוך כספית בסכום של 1.75 מיליון שקל.
ראשי בני השרון התכנסו לדון בעתיד המועדון
לני רקנאטי, הבעלים של בני השרון, אשר שוהה בחופשה פרטית, מעוניין להמשיך ולתמוך בקבוצה מאוחדת של בני השרון-הרצליה. זאת לאחר שהצהיר כי הקבוצה מתנתקת מרעננה. כזכור, הצעד נעשה לאחר שהעירייה הפרה את ההסכם לפיו תמשיך לתמוך כספית בסכום של 1.75 מיליון שקלים. בתוך כך, רקנאטי שוחח עם אנשי הנהלת בני השרון וביקש מהם לבדוק אפשרות למציאת ספונסרים נוספים.
בני השרון-הרצליה מסוגלת להעמיד את תקציב המינימום, אך הבעלים מעוניין להעמיד קבוצה חזקה לעונה הקרובה. התקציב העתידי של הקבוצה יורכב מ-1.75 מיליון שקלים מעיריית הרצליה, בין מיליון ל-1.5 מיליון שקלים מכיסו של רקנאטי, 1.25 ממנהלת הליגה ו-400 אלף שקלים מהספונסר הראשי "אשת טורס". ע"פ הסכומים האלה, בני השרון מגיעה בקושי לתקציב המינימום של 5 מיליון שקלים.
עם זאת, רקנאטי כאמור לא רוצה רק תקציב מינימום אלא קבוצה שתרוץ חזק בצמרת. והוא מעוניין להתקרב לתקציב של כ-7 מיליון שקלים, כפי שהיה אשתקד. ולכן הוא ביקש מההנהלה למצוא מקור הכנסה נוסף. "נראה שהניתוק מרעננה הוא סופי", אמר יו"ר בני השרון אלדד אקוניס באולפן "חדשות הספורט". "רקנאטי יקבל החלטה אם הוא הולך רק עם הרצליה, כרגע יש חוסר אמון מוחלט בינו לבין ראש עיריית רעננה, נחום חופרי. אני חייב לציין את ראש עיריית הרצליה, יעל גרמן, שעושה מאמצים על מנת שתהיה קבוצה בהרצליה אשר תייצג את כל השרון. חשוב שנמשיך לפעול לטובת הכדורסל הישראלי".
"בני השרון זה מותג בכדורסל הישראלי וגם כל הקהל יודע מי זאת, אז היא תיקרא בני השרון-הרצליה. לא משנה מה יהיה התקציב, בני השרון תהיה קבוצה חזקה בעונה הבאה ואת זה אני יכול להבטיח. כמובן שאנחנו תלויים עכשיו בהחלטה של לני, שהוא תושב הרצליה, אוהב את העיר וכולנו תקווה שהוא יקבל החלטה חיובית", הוסיף אקוניס.